หุ้น,ทองคำปิดพุ่งแรง /น้ำมันบวก คาด "ไบเดน"ชนะเลือกตั้งสหรัฐ
หุ้นดาวโจนส์ปิดพุ่ง 554.98 จุด นักลงทุนขานรับคาดการณ์ไบเดนชนะเลือกตั้งประธานาธิบดีสหรัฐ ด้านราคาน้ำมันขยับขึ้น 85 เซนต์ ขณะที่ทองคำบวกแรง17.90 ดอลลาร์
4 พ.ย. 2563

ดัชนีเฉลี่ยอุตสาหกรรมดาวโจนส์ปิดที่ 27,480.03 จุด เพิ่มขึ้น 554.98 จุด หรือ +2.06% ขณะที่ดัชนี เอสแอนด์พี 500 ปิดที่ 3,369.02 จุด เพิ่มขึ้น 58.78 จุด หรือ +1.78% ส่วนดัชนี แนสแดค ปิดที่ 11,160.57 จุด เพิ่มขึ้น 202.96 จุด หรือ +1.85% ดัชนีดาวโจนส์ตลาดหุ้นนิวยอร์กปิดพุ่งขึ้นเมื่อวันที่ 3 พ.ย. ขานรับการคาดการณ์ที่ว่า นายโจ ไบเดน ผู้สมัครชิงตำแหน่งประธานาธิบดีสหรัฐจากพรรคเดโมแครต
สัญญาน้ำมันดิบเวสต์เทกซัส อินเตอร์มีเดียต หรือไลต์สวีตครูด งวดส่งมอบเดือนธันวาคม เพิ่มขึ้น 85 เซนต์ ปิดที่ 37.66 ดอลลาร์ ด้านเบรนต์ทะเลเหนือลอนดอน งวดส่งมอบเดือนมกราคม เพิ่มขึ้น 74 เซนต์ ปิดที่ 39.71 ดอลลาร์ต่อบาร์เรล
ราคาทองคำตลาดโคเม็กซ์งวดส่งมอบเดือนธันวาคม เพิ่มขึ้น 17.90 ดอลลาร์ ปิดที่ 1,910.40 ดอลลาร์ต่อออนซ์